PressReader - Idees Stik: 2015-10-01 - Slaap Sag, Prinses\nSlaap Sag, Prinses\nMin dinge gaan jou dogtertjie so gelukkig maak soos ’n sagte swaanspeelding in die arms en ’n balletrokkie op die bed wanneer haar ogies saans toegaan.\nIdees Stik - 2015-10-01 - Inhoyd - projekte ANNEKE DU TOIT\n'n Ballerina-duvet, gesmokte gordyn, swaanspeelding en prinsesrokkie vir jou dogtertjie se kamer\n’n Sagte speelding bly maar ’n gunsteling om kindertjies gelukkig droomland toe te stuur. Maak hierdie mooi swaan vir jou prinsessie.\n1 Vergroot die patroon op bladsy 79 tot die verlangde grootte. Knip twee snaweldele en twee wange uit die ligpienk materiaal. Knip twee vlerke uit die helderpienk materiaal. Knip vier lyfdele uit die grys materiaal sodat daar twee lae per kant is en die materiaal mooi dik sal wees.\n2 Neem twee van die lyfdele en speld en stik ’n wang, snawel en vlerk op elkeen vas. Sit die twee dele opmekaar met die regte kante teen mekaar en die twee ekstra lae buite-om. Stik dit deur al die lae aan mekaar vas, maar laat aan die onderkant ’n opening van omtrent 8 cm vir omdop. Dop dit na die regte kant toe om en pars dit.\n3 Stop die swaan baie styf op met die stopsel. Begin die opening met die hand toewerk en stop dit verder op soos jy toewerk. Jy kan ’n breipen gebruik om die stopsel by die snawel in te druk. Werk dit heeltemal toe. 4 Vir die kroon, vou die onderrand van die kantstrook om en pars dit. Vou ook die twee syrande om en pars dit. Vorm die strook in ’n kroon en werk die synaat met die hand toe. Speld die kroon op die swaan se kop vas en werk dit vas met netjiese klein stekies wat ’n mens nie kan sien nie.\n5 Teken die swaan se toe oë met fyn potloodlyntjies. Doop die punt van die sosatiestokkie in die materiaalverf en gaan versigtig oor die lyn totdat jy tevrede is met die dikte.\nPerfek vir ’n dogtertjie wat hou van dans.\nGebruik die patroon vir die rokkie op bladsy 80 en knip die bostuk een keer uit materiaal en een keer uit appliekpapier, maar knip die appliekpapier ’n paar millimeter kleiner as die bostuk van materiaal. Knip die rompgedeelte van die rokkie vier keer uit materiaal en twee keer uit appliekpapier. Knip vir die tulletutu twee stroke van 115 x 30 cm elk in elkeen van die twee kleure van jou keuse – ons het ligpienk en perskekleur gebruik. Gebruik die patroon op bladsy 79 vir die balletskoene en knip een laag uit maasstof en een laag uit appliekpapier.\n1 Vou 5 mm van die materiaal-bostuk na die verkeerde kant om en stryk dit rondom plat. Stryk die appliekpapier volgens die aanwysings aan die agterkant van die bostuk vas. Moet nog nie die papier aftrek nie. Stryk ook die appliekpapier vas aan die twee dele van die rompgedeelte wat aan die onderkant kom. 2 Vou die bo- en syrande van die rompgedeelte ’n paar millimeter na die verkeerde kant om en stryk dit plat. Skuif die onderrand van die bostuk tussen die twee lae van die rompgedeelte in en speld dit vas. Speld ook die syrande van die twee lae materiaal van die rompgedeelte vas. Vou die twee punte waar die twee dele van die rompgedeelte bymekaar kom om sodat dit netjies lyk. Stik nou die dele wat vasgespeld is, met die masjien vas – die sykante en waar die bostuk en rompgedeelte bymekaar kom.\n3 Kry die middel van die duvetoortreksel en merk dit met ’n speld. Sit die rokkie in die regte posisie op die duvetoortreksel neer, maar moenie dit te hoog sit nie, aangesien dit ongemaklik kan wees wanneer ’n mens slaap.\n4 Trek die papier van die appliekpapier af en stryk die rokkie aan die duvetoortreksel vas. Stik nou die rokkie reg rondom vas – maak seker jy stik nie al twee lae van die duvetoortreksel vas nie, net die boonste laag, en moet ook nie die onderkant van die rompgedeelte toestik nie.\n5 Plooi die kant in om op die onderrand van die rompgedeelte te pas en speld dit aan die binnekant van die onderrand vas. Speld die pompomstrook bo-op die onderrand van die rompgedeelte na aan die rand vas. Stik dit deur al die lae vas, maar nie aan die duvetoortreksel nie.\n6 Maak nou die tulle-tutu wat deel van die rokkie gaan vorm. Ryg twee lae op ’n keer aan mekaar vas – stik twee reguit rye rygsteke aan die borand van twee stroke tulle in. Moenie ’n dubbelsteek aan die begin en einde van die stiksels maak nie. Trek die twee boonste garedrade van die twee rye in om valle te maak en help dit aan deur die tulle met jou vingers te skuif. Knoop die gare aan albei kante stewig vas sodat die rygsels nie lostrek nie. Herhaal dit met die ander lae.\n7 Steek die twee perskekleur tulle-valle onder die rompgedeelte van die rokkie in en speld dit vas. Stik die borand van die tulle dwarsoor aan die duvetoortreksel vas, maar lig die rompgedeelte op sodat dit nie saam vasgestik word nie. Sit nou die ligpienk tulle-valle bo-oor die perskekleur tulle tot teenaan die bostuk. Speld dit vas en stik dit dwarsoor vas, met die rompgedeelte steeds opgelig.\n8 Vir die balletskoene: Wees versigtig om nie die maasstof met die strykyster te brand nie – sit ’n stuk lap bo-oor wanneer jy stryk. Stryk die appliekpapier aan die maasstof vas, trek die papier af en stryk die skoene op die regte plek in die middel van die duvetoortreksel vas. Stik dit met bypassende masjiengare reg rondom op die buitelyn van die skoene vas deur die boonste laag van die duvetoortreksel.\n9 Rangskik die lint in ’n sigsagpatroon bokant die skoene asof dit om die ballerina se enkels gedraai word. Speld dit plek-plek vas en stik dit so vas. Knoop die los punte van die lint in ’n strik aan elke kant met ’n dubbelknoop (sien die foto).\n10 Gebruik vir die kussingsloop die patroon op bladsy 79 en teken die kroon met ’n materiaalpotlood in die middel van die kussingsloop. Stik die kroonmotief met pienk gare of die kleur van jou keuse op die kussingsloop.\nHierdie prettige tutu met sy veelkleurige romp sal dadelik jou dogtertjie se gunsteling-partytjieklere word.\nGROOTTE: Die bostuk pas vir ’n tweejarige kind MOEILIKHEIDSGRAAD: Gemiddeld TYD: 2 dae\nMeet jou dogtertjie se middel rondom en knip rek volgens haar middelmate, plus 2 cm ekstra. Knip omtrent 20 stroke tulle van 16 x 60 cm elk van elke kleur. Knip die volgende dele vir die bostuk, bande en valle: een bostukblok van 38 x 15 cm, vier kruisbande van 55 x 6,5 cm elk, twee valle met ’n lengte van 35 cm, en ’n halfsirkel-buiterand.\n1 Slaan die punte van die rek 2 cm oor mekaar en stik dit met ’n paar rye heen en weer vas. Trek die rek oor ’n vorm wat dieselfde grootte as die rek is – gebruik ’n emmer of groot fles. Dit sal só makliker wees om die tulle aan die rek vas te bind.\n2 Neem twee lae tulle op ’n keer, slaan dit oor die rek en verskuif dit totdat die rek in die helfte van die strook tulle is. Maak ’n los knoop (sodat die tulle gemaklik kan skuif) en maak dan nog ’n knoop in die teenoorgestelde rigting. Die tweede knoop kan stywer wees. Herhaal dit met al die stroke tulle en sorg dat jy nie dieselfde kleur langs mekaar knoop nie. Jy sal dalk nog stroke tulle moet knip om die tutu te voltooi, maar dit hang af van die grootte van jou dogtertjie se middel.\n3 Vou die bostukblok in die helfte en pars die vou plat. 4 Stik nou twee reguit rye rygsteke aan die reguit borand van die valstroke in, omtrent 4 mm van die rand af. Moenie ’n dubbelsteek aan die begin en einde van die stiksels maak nie. Trek die twee boonste garedrade van die twee rye in om valle te maak. Jy kan besluit hoe lank jy die valle wil hê. Kap albei valle reg rondom om. Vou die halfsirkel-buiterand 6 mm na die verkeerde kant om, pars dit plat en stik dit met ’n bostiksel vas. 5 Vou vir die bande een lang sy van elkeen 5 mm na die verkeerde kant om. Pars dit plat. Die omgevoude sye gaan aan die binnekant van die bostuk wees. Sit die twee omgevoude kante van twee bande opmekaar. Skuif die bostukblok wat in die helfte gevou is, 5 mm tussen die laag in sodat die onderrand van die bande en blok gelyk is en die vou van die blok bo is. Stik nou die lang omgevoude kant van die band van onder tot bo toe, met die bostukblok saam vasgestik. Herhaal dit met die tweede band aan die ander kant van die bostukblok.\n6 Sit die ingeplooide rand van die val aan een ongestikte buiterand van die band met die regte kante teen mekaar en speld dit vas – die onderkant van die val moet min of meer gelyk wees met die boonste vou van die bostuk. Stik dit ’n paar millimeter van die rand af vas. Herhaal dit met die ander band.\n7 Kap nou die hele buiterand van onder tot heelbo om. Kap ook die breedte van die los punte van die bande om, sowel as die onderrand waar die bande en die bostuk vasgestik is.\n8 Vou die twee lang buiterande en die kort rand van die los punt van die band 5 mm na binne toe om, sodat die ingeplooide rand van die val nou tussen die twee lang buiterande van die band is en die val uitwaarts wys. Stik die hele lengte en kort rand van die band toe. Herhaal dit met die ander band.\n9 Vou die onderrand van die bostuk 5 mm om, pars dit plat en stik dit vas. Sit die bostuk in die middel van die tutu en speld dit vas. Werk die bostuk netjies aan die tutu vas.\n10 Merk aan die agterkant waar die knope vir die bande moet kom en werk die knope met bypassende gare vas. Pas die rokkie aan en merk waar die knoopsgate aan die los punte van die twee bande moet kom as dit agter gekruis word, sodat die bande die regte lengte het. Maak die twee knoopsgate, kruis die bande agter en knoop dit vas.\nBereken die hoeveelheid materiaal so\nMeet jou venster, die gordynstaaf en hoogte van staaf tot vloer om te bereken hoeveel materiaal jy nodig het. ’n Standaard-gordynlengte is 230 cm – laat ’n ekstra 20 cm toe vir die soom en gordynhofie; as jy langer gordyne moet hê, bereken die hoeveelheid wat nodig is per gordynlengte vir die lengte. Jy sal omtrent die helfte van die breedte afstaan aan die smoktegniek. Katoenvoile is in verskillende breedtes te kry, kies dus die geskikte breedte vir jou venstermates; anders sal jy meer gordynlengtes moet maak om op jou venster te pas. Vir die gordyne op die foto is materiaal gebruik wat 280 cm breed is; die breedte van die materiaal is gebruik om die lengte van die gordyn te verkry, en 350 cm is per gordynlengte gebruik om die breedte van die gordyn te verkry, sodat die voltooide breedte nadat gesmok is, 160 cm is.\nSo maak jy Smok so\nDit is ’n goeie plan om ’n klein toetsmonster van die smoktegniek te maak voordat jy begin, sodat jy kan sien hoe om die voue netjies by elke kolletjie te maak en ook hoeveel gare aan die verkeerde kant van die materiaal moet hang voordat die volgende steek gewerk gaan word.\n1 Maak ’n papierpatroon vir die smokontwerp op kleremakersgrafiekpapier – dit is ideaal, aangesien die ruitenet in 1 cm-blokkies is.\n2 Begin met die boonste ry van die ruitenet. Maak met die potlood ’n aantal kolletjies 3 cm uitmekaar dwarsoor die grafiekpapier. Die kolletjies van die tweede ry kom op dieselfde plek 3 cm onderkant die eerste ry. Gaan voort om kolletjies te maak totdat al ses rye voltooi is. Dit is die patroon vir jou smokwerk. Wanneer dit gewerk is, sal ’n diamantpatroon vorm.\n3 Lê die materiaal op ’n plat oppervlak neer. Sit die papierpatroon onder die materiaal, omtrent 25 cm van die borand en 10 cm van die regterselfkant. Gebruik die kleremakersgrafiekpapier om seker te maak die materiaal en ruitenet is gelyk. Plak die papierpatroon en materiaal met die kleefband vas sodat dit nie sal skuif nie.\n4 Begin by die regterrand en teken met die kleremakerspen of -potlood die kolletjies direk op die materiaal, totdat al die kolletjies oorgedra is. Verskuif die papierpatroon en gaan voort om die ruitenet op die volgende gedeelte oor te dra. Gaan so voort totdat die hele breedte van die materiaal bedek is. Stop met die ruitenet 10 cm van die linkerselfkant.\n5 Steek ’n bypassende kleur masjiengare in die borduurnaald. Heg die gare aan die agterkant van die werk by die eerste kolletjie in die eerste ry; maak ’n klein stekie en bring die naald aan die agterkant van die werk uit. Steek die naald in die tweede kolletjie in die eerste ry en trek die naald en gare deur. Trek die materiaal liggies van die naald na die eerste kolletjie sodat dit die materiaal intrek en netjiese voue vorm. Vang die voue van die materiaal met twee of drie klein reguit stekies vas bo-op die eerste steek wat op die eerste kolletjie gewerk is. Die eerste smoksteek is nou gemaak.\n6 Bring die naald deur na die agterkant van die materiaal en laat ’n los draad, en bring dan die naald na die voorkant van die materiaal uit by die volgende kolletjie in die ry onderkant, wat die tweede kolletjie in die tweede ry sal wees.\nMaak ’n klein stekie en bring die naald aan die agterkant van die werk uit. Steek die naald in die volgende kolletjie in die tweede ry, wat die derde kolletjie sal wees, en trek naald en gare deur. Trek die materiaal versigtig van die naald af na die kolletjie toe soos voorheen. Vang die voue van die materiaal met twee of drie klein reguit stekies vas soos voorheen. Die tweede smoksteek is gemaak.\n7 Bring nou die naald deur na die agterkant van die materiaal en laat ’n los draad, bring die naald na die voorkant van die materiaal uit by die volgende kolletjie in die ry bokant, wat die derde kolletjie in die eerste ry sal wees. Maak ’n klein stekie; werk die volgende steek soos in stap 5. Die derde steek is gesmok. Werk nou in die kolletjie onderkant, wat die vierde kolletjie in die tweede ry sal wees, en maak die vierde steek soos in stap 6. Herhaal dié twee stappe. Moenie die gare aan die agterkant van die werk te styf trek wanneer dit gebring word na die volgende steek wat gewerk moet word nie. Wanneer ’n nuwe garedraad nodig is, maak seker die steke is stewig geheg voordat jy die punt van die gare afknip.\n8 Wanneer die eerste en tweede ry kolletjies voltooi is oor die breedte van die materiaal, begin die volgende twee rye op dieselfde wyse werk. ’n Diamantpatroon sal begin vorm. Werk die vyfde en sesde rye op dieselfde wyse. Die smokwerk is nou voltooi. Herhaal dié stappe vir die tweede gordynlengte.\nMaak die gordyn so\n1 Kap die rafelrande van die gordyn om. Vou ’n dubbelsoompie van 1 cm aan die syrande in, pars dit en stik dit vas. Vou ’n dubbelsoom van 5 cm aan die onderrand in en stik dit vas.\n2 Sit die bokant van die gordyn op ’n plat oppervlak neer. Daar sal baie oortollige materiaal bokant die gesmokte gedeelte wees. Rangskik die materiaal met jou hande versigtig in los voue wat ooreenstem met die voue in die smokwerk. Speld en ryg hierdie losweg gevoude plooie vas oor die hele breedte van die gordyn. Heg dié plooie met ’n stiksel aan die borand. Verwyder die spelde en rygsteke.\n3 Vou ’n smal soompie aan die borand in. Sit die hofieband omtrent 2,5 cm van die borand en stik dit aan albei kante na aan die rand van die band vas. Vou die materiaal oor om ’n soom te vorm met die hofieband wat in die middelagterbreedte van die soom is. Stik die soom vas. Herhaal dié stappe vir die tweede gordynlengte.


Adaptive Lighting IP67 Yellow LED Lamp Beads 12V - aanwyserlig\nTuis > Motoraanwyserligte > Adaptive Lighting IP67 Yellow LED Lamp Beads 12V\nSimboliese naam: Aanpasbare beligting\nSleutelwoord: Aanpasbare beligting\nVeiligheid is 'n groot verkoopspunt vir motors. Behalwe om 'n soliede raam te maak om impak te absorbeer of groter remme te installeer, het motorvervaardigers die aanpasbare beligting van motorkop verbeter om jou te help om snags beter te sien.\nSaam met helderder gloeilampe kan die kopbeligting op sekere motors links en regs draai soos jy om draaie gaan. Dit sal help om die pad vorentoe te verlig selfs as jou motor draai, sodat jy steeds vorentoe kan sien.\nHierdie stelsels is presies nuut en oorspronklik en bestaan al 40+ jaar in verskillende vorme. Aangesien rekenaars en elektronika deesdae baie goedkoper en meer betroubaar is, het die meeste nuwe motors egter een of ander vorm van beligting. In die meeste gevalle sal die rekenaar kan aanvoel wanneer dit donker word buite en sal die kopaanpasbare beligting outomaties aanskakel. Kopaanpasbare beligting wat van rigting kan verander, word meestal op hoë-end voertuie gevind.\nWat die aanpasbare waarskuwingsbeligting beteken\nAfhangende van die tipe aanpasbare beligting in jou motor, kan hierdie waarskuwingsbeligting 'n paar dinge beteken. Verwys na jou handleiding vir spesifieke inligting oor jou beligtingstelsels.\nKopbeligting wat outomaties aanskakel of dié wat helderheid kan aanpas, gebruik aanpasbare beligtingsensors wat tipies in die voorruit gemonteer is. Vuil en puin kan verhoed dat hierdie sensors aanpasbare beligting behoorlik opspoor, so maak die voorruit skoon as dit lyk of die stelsel nie behoorlik werk nie.\nDie rigtingveranderende kopbeligting gebruik swaai- en toonhoogtesensors om die posisie van die voertuig te bepaal en pas dan die kopaanpasbare beligting met behulp van motors aan. 'n Wanfunksionele sensor of enige probleme met die werking van die motor kan veroorsaak dat hierdie waarskuwingsaanwyser aanskakel.\nMet óf 'n beligtingstelsel sal die aanpasbare beligting veroorsaak dat 'n kode in die geheue gestoor word om jou te help om die probleem te diagnoseer. Laat die motor deur 'n gekwalifiseerde tegnikus skandeer en laat enige nodige herstelwerk op die vroegste uitvoer.\nIs dit veilig om te bestuur met die adaptive warning adaptive lighting aan?\nAlhoewel aanpasbare beligting nuttig en gerieflik is, is dit nie noodsaaklik dat jy snags veilig ry nie.\nJy moet altyd jou kopbeligting met die hand kan aanskakel met die draaiknop. Solank die kopaanpasbare beligting werk, kan jy voortgaan om die motor normaal te gebruik.\nAs jou aanpasbare beligtingstelsel of kopbeligtingstelsel behoorlik werk, kan ons gesertifiseerde tegnici jou help deur dit te inspekteer en te diagnoseer.\nSkedule Hoof-aanpasbare beligting werk nie Inspeksie\nDie gewildste diens wat deur lesers van hierdie artikel bespreek is, is Kopbeligting werk nie Inspeksie. Sodra die probleem gediagnoseer is, sal jy vooraf voorsien word van 'n kwotasie vir die aanbevole oplossing en ontvang $20.00 af as 'n krediet vir die herstel.\nJou Werktuigkundige se tegnici bring die handelaarskap na jou toe deur hierdie werk 7 dae per week by jou huis of kantoor te verrig tussen 7:9-2,000:100. Ons dek tans meer as 5 XNUMX stede en het meer as XNUMX XNUMX XNUMX-ster resensies ...\nSimboliese naam Aanpasbare beligting